Wie is ons Meester?
Ons is soms geneig om ons lewens te onderskei tussen die geestelike en die materiële.
Wanneer ons bv by ‘n winkel instap om iets te gaan koop wat ons al lankal graag wil hê is ons eerste gedagte nie, hoofsaaklik hoe kan ek hierdie geld wat ek nou gaan spandeer beter gebruik in God se Koninkryk nie. Oja, ons is verseker daar in ons hart besig om ons te oortuig dat ons dit verdien, nodig het en nie daar sonder kan klaar kom nie. 
Ons het ons groter seuns altyd geleer dat jy jou geld met wysheid moet spandeer. Die man anderkant die toonbank is nie geintreseerd oor hoe gelukkig dit jou gaan maak of noodwendig hoe mooi jy daarin gaan lyk nie, maar wel dat jy sy bank balans kan laat groei en jou beursie laat krimp.
Dit is nie verkeerd om te koop nie. Moet my nie verkeerd verstaan nie, maar ons kan soms so toegespin word in die “gees” van ons tyd dat ons nie altyd nugter dink nie. Ons moet versigtig wees dat ons besittings ons nie naderhand besit en ons net meer en meer wil hê nie…..want wanneer is genoeg….genoeg?

Kom ons lees saam uit Mattheus 6:19-34 en kom ons leer aan die voete van Jesus. Ons Meester en Heer.
Luk 16:14-15 leer ons dat, wanneer ons ware geregtigheid in Christus, in ons lewe het, dan alleen kan ons die regte gesindheid hê oor die materiële. Onthou dat dit nie hier gaan oor of jy baie het, min of gemiddeld nie, maar jou hartsgesindheid teeroor die materiële. 
Iemand het eenmaal gesê: As jy alles van ‘n persoon af wegneem; dit wat oorbly is wie hy of sy werklik is.
Dit is maklik om te sê:”My alles op die altaar”, maar woorde is leeg as die daad nie daarby gevoeg kan word nie. Ek het gister ‘n video “clip” gekry. Waar ‘n jong seun sê:
Hoe sal dit wees om eendag voor die Here se troon te staan en voor hy een woord kan uiter, dat God vir hom sal sê: Ek ken jou, ekt jou arbeid vir my gesien, jou nederlae……maar tsv alles …….mooi so goeie en getroue dienskneg, gaan in, in die vreugde van jou Heer. Opgrond van die Offer wat Christus gebring het.”
Ons skarrel en hardloop rond hier op aarde en die vyand hou ons baie keer so besig met dinge, maar ons Here wat ons eendag van aangesig tot aangesig gaan sien, hardloop ons soms so mis. Ons mis Hom…..die Een, die Enigste wat bereid wat, toe ons nog in ons sonde was vir ons te sterwe.
Hierdie gedeelte in die bergpredikasie is so belangrik en nodig vir ons om te hoor en ter harte te neem. Ons hartsgesindheid teenoor dit wat die Here ons gee, want alles kom van Hom af. (Jakobus 1:17, Prediker 3:13)

1) Wees versigtig om nie ‘n slaaf te word van die Materiële nie.
Wat beteken dit om vir ons skatte in die Hemel bymekaar te maak? 2 Pet 1:13-14, Ps 90:10,Luk 12:20) Hoe gaan ons dit prakties toepas in ons lewens?
______________________________________________________________________________________________________________________________________________________
As ons na Matt 6:24 kyk sien ons dat ons nie 2 here kan dien nie. Materiëlisme maak ons blind vir God se saak en die waarskuwings in Sy Woord. 
Het u al gesien as mense op die pad is en hulle raak besig op hul selfoon of wil iets verstel op die radio of lugversorging. Voor hulle hulle kan kry begin hulle na links of regs afwyk.
So is dit in ons lewens as kinders van die Here, wanneer ons, ons oë gaan afhaal van die Here af, gaan ons afwyk. 
Materiëlisme beinvloed ook ons wil. Ons raak soms soos stout kinders en afgehaal omdat ek nie kan hê wat ander het nie……en dit maak ons geestelik frustreerd, totdat ons dit as ‘n sonde bely en laat staan en die Here vertrou vir Sy wil in ons lewens.

2) Dit lei ons 2de punt so mooi in as ons kyk n avers 25-30. Weet u wat beteken
“devaluation”?  2Underestimating the worth of something.” 
Dis waarde vermindering of devaluasie. Om geldgierig of materialisties te wees veroorsaak dat mense mekaar evalueer op dit wat hulle het en besit. Ons waarde is in Christus. Daar is geen aanneming van die persoon as ons by ons Koning se evaluasie kom van Sy kinders nie.
Rom 2:11_______________________________________________________________
Hand 10:34 _____________________________________________________________
1 Kor 7:23 ______________________________________________________________
1 Kor 6:20 ______________________________________________________________
1 Pet 1:18 ______________________________________________________________
Onthou altyd dat dit wat ons dink aan ons behoort, gee ons ‘n false sekuriteit. Niks op aarde is standhoudend en onveranderd nie. God alleen is onveranderlik en Hy alleen is ons anker midde hierdie lewe. 
Jesus gaan sover in Mattheus 6 om vir ons te laat kyk na die lelies en die voëltjies van die veld. Hy vra die vraag in vers 26 of ons dan nie veel meer werd is as ons, die Kroon van Sy skepping nie. 
Die skepping leef in afhanklikheid van die Here en so wil Hy ons ook kom leer dat ons ook in afhanklikheid van Hom kan leef elke dag.  In vers 27 sê Hy vir ons dat ons, ons nie moet kwel nie. Om jou te bekommer trek jou na verskillende kante toe. Dit beteken letterlik in engels “to pull apart”. 
Agv hierdie bekommernis sluit ons af met punt 3
3) Ons verloor ons getuienis. 
Let wel nie ons verlossing nie, maar ons getuienis. Ons stel onsself in dieselfde bootjies as die heidene (vers 32)
Wanneer ons geloof in God ‘n werklikheid is, sien ons dat ons alle kwellinge na Hom kan bring want ons weet Romeine 8:28 ………..._____________________________________________________________________________________________________________________________________
Wat ‘n getuienis aan die wêreld, as ons dit waag om dit uit te leef na buite. Wat ‘n tragedie dat baie so faal om dit nie uit te leef nie. Die gevolg hiervan is dat ons, ons vreugde en blydskap in die Here te verloor. 
Iemand het eenmaal gesê die algemene persoon kruisig homself tussen Spyt van gister en die bekommernisse van more. 
Is dit nie so waar nie?

Lees 2 Kor 12:14-15, 1 Tim 5:8 = Is dit nie deur en deur die gesindheid wat ons as Kinders van die Here moet hê nie?

Daar is 3 woorde in hierdie gedeelte wat vir ons die rigting wys om oorwinnend te lewe. 1- Geloof = Om God te vertrou om vir ons te sorg.
	2- Vader = Weet dat Hy vir ons omgee as Sy kinders.
	3- Eerste = Soek eers die Koinkryk van God en Sy geregtigheid…….

Mag ons  leef,  wat ons in hierdie kosbare gedeelte van God se Woord kon leer.


